alexandrainst/scandi-wiki huggingface dataset:
Finger Ridges

Finger Ridges er fleire hovudsakleg isfrie ryggar og utstikkarar som strekkjer seg kring 19 km aust-vest, nordvest i Cook Mountains i Antarktis. Ryggane er kring 1,5-3 km lange og strekkjer seg nordover frå den høgare hovudryggen. Dei vart kartlagte av US Geological Survey frå tellurometermålingar og flyfoto, 1959–63, og namngjeve skildrande av Advisory Committee on Antarctic Names.

Kjelder 

Ryggar i Oates Land
Finn Spur

Finn Spur er ein fjellrygg 3,5 nautiske mil nordaust for Mount Ayres på nordsida av Longhurst Plateau i Cook Mountains i Antarktis. Han vart kalla opp etter Carol Finn, ein geofysikar ved US Geological Survey (USGS), som var prosjektleiar i USGS for ei amerikansk-tysk aeromagnetisk måling over Butcher Ridge – Cook Mountains – Darwin Névé-området 1997–98.

Kjelder 

Ryggar i Oates Land
Fisher Spur

Fisher Spur er ein ulendt utstikkar som stikk nordover frå vestsida av Daniels Range like nord for Mount Nero i Usarp Mountains i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Dean F. Fisher, ein geofysikar i US Antarctic Research Program ved McMurdo-basen i 1967–68.

Kjelder 

Ryggar i Oates Land
Forbes Ridge

Forbes Ridge er ein rygg kring 7 nautiske mil lang i Britannia Range i Antarktis som strekkjer seg nord frå Mount McClintock langs austsida av Hintonbreen. Han vart namngjeven av Advisory Committee on Antarctic Names etter Robert B. Forbes frå University of Alaska, som gjorde geologiske undersøkingar i McMurdo Sound-området under U.S. Navy Operasjon Deep Freeze i 1955–56, and i løpet sommaren 1962–63.

Kjelder 

Ryggar i Oates Land
Frustration Ridge

Frustration Ridge er ein rygg i nordenden av Cobham Range i Churchill Mountains i Antarktis. Han fekk dette namnet av geologgruppa som vitja Holyoake, Cobham, og Queen Elizabeth Range frå New Zealand (1964–65). Namnet kom av at sjølv om han nedanfrå såg ut som det var lett å kome seg opp, hadde gruppa store vanskar med å nå toppen.

Kjelder

Ryggar i Oates Land
Gadarene Ridge

Gadarene Ridge er ein rygg som strekkjer seg sørover frå Ship Cone i Allan Hills i Victoria Land i Antarktis. Han vart undersøkt av New Zealand Antarctic Research Program Allan Hills Expedition (1964) som gav det namnet, og synte til Gadarasvin i Bibelen, fordi profilet av ryggen såg ut som ryggen av ein gris.

Kjelder

Ryggar i Oates Land
Gargoyle Ridge

Gargoyle Ridge er ein høg fjellrygg lengst sør i Cobham Range i Churchill Mountains i Antarktis. Han fekk dette namnet av geologgruppa frå New Zealand som vitja Holyoake, Cobham, og Queen Elizabeth Range (1964–65) på grunn av rare, vinderoderte klipper på toppen av ryggen.

Kjelder

Ryggar i Oates Land
Gaylord Ridge

Gaylord Ridge er ein einsam rygg, som strekkjer seg nord til sør i 2 nautiske mil, 3 nautiske mil nordvest for Eilers Peak vest i Nebraska Peaks. Han vart namngjeven av Advisory Committee on Antarctic Names etter D.R. Gaylord frå University of Nebraska, eit medlem av glasiologgruppa frå US Antarctic Research Program i løpet av Rossbarrieren-prosjektet, feltsesongen 1973–74.

Kjelder

Ryggar i Oates Land
Greene Ridge

Greene Ridge er ein delvis isdekt ridge5 nautiske mil lang som strekkjer seg nordover frå Martin Dome langs sørkanten av Argosybreen i Miller Range i Antarktis. Han vart namngjeven av Advisory Committee on Antarctic Names etter Charles R. Greene jr., ein forskar frå US Antarctic Research Program på ionosfæren ved Amundsen-Scott-stasjonen i 1958.

Kjelder

Ryggar i Oates Land
Haskell Ridge

Haskell Ridge er ein klipperik rygg 2 nautiske mil vest for Colosseum Ridge i Darwin Mountains i Antarktis. Han vart kartlagt av Victoria University of Wellington Antarctic Expedition (1962–63) og kalla opp etter T.R. Haskell, eit ekspedisjonsmedlem.

Kjelder

Ryggar i Oates Land
Heth Ridge

Heth Ridge er ein rygg 3 nautiske mil lang, 4 nautiske mil sør for Hornblende Bluffs og nær toppen av Suvorovbreen i Wilson Hills i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Samuel R. Heth, ein biolog i US Antarctic Research Program ved Hallett-stasjonen i 1968–69.

Kjelder

Ryggar i Oates Land
Hochstein Ridge

Hochstein Ridge er ein rygg 12 nautiske mil lang som strekkjer seg nord frå Cotton Plateau mellom Prince Edward-breen og Prince of Wales-breen i Queen Elizabeth Range i Antarktis. Han vart kartlagt av US Geological Survey frå tellurometermålingar og flyfoto, 1960–62, og vart namngjeven av Advisory Committee on Antarctic Names etter Manfred Hochstein, ein glasiolog i US Antarctic Research Program at Roosevelt Island i 1961–62, 1962–63 og 1963–64.

Kjelder

Ryggar i Oates Land
Harper Ridge

Harper Ridge er ein nesten isfri rygg i Antarktis, 2 nautiske mil lang og med ei høgd opp mot over 1800 moh. Han strekkjer seg nord frå sentrale delar av Finger Ridges i Cook Mountains, mot Yamagata Ridge. Han vart kalla opp etter Doyal A. Harper frå University of Chicago Yerkes Observatory, Williams Bay, Wisconsin, direktør for senteret for astrofysisk forsking i Antarktis ved Amundsen-Scott-stasjonen i fleire år frå 1991.

Kjelder

Ryggar i Oates Land
Hank Green

William Henry "Hank" Green II () er ein amerikansk entreprenør, musikar og videobloggar. Han er best kjend for YouTube-kanalen Vlogbrothers, der han legg ut videoar saman med broren, John Green, to gonger i veka. Han starta miljøteknologibloggen EcoGeek. Han arbeider med, og driv, fleire andre YouTube-kanalar, blant dei CrashCourse, SciShow, The Lizzie Bennet Diaries, The Brain Scoop, Into the Microcosmos og Sexplanations.

Hank Green er fødd i Birmingham i Alabama og vaks opp i Orlando i Florida. Han har ein bachelorgrad i biokjemi og ein mastergrad i miljøstudier. Han bur i Missoula i Montana saman med kona Katherine, sonen Orin og katten Cameo.

Brørne Green starta med videoblogging 1. januar 2007, då dei starta eit prosjekt kalla Brotherhood 2.0. Prosjektet vara i eit år fram til 31. desember 2007. I denne tida hadde brørne ikkje lov til å kommunisera gjennom tekst, og i staden sendte dei daglege videoar fram og tilbake, måndag til fredag, gjennom Youtubekanalen Vlogbrothers. Dersom ein video var for sein, over 4 minutt eller ein av dei hadde sendt ein mail, fekk den andre broren bestemma ei straff som måtte utførast.

Då året var omme heldt brørne fram med å publisera videoar, men ikkje like ofte som før. Dei oppheva det sjølvpålagde forbodet mot å kommunisera gjennom tekst.

I løpet av Brotherhood 2.0 vart det bestemt at Hank skulle presentera ein ny song kvar onsdag som det var hans tur, altså kvar 14. dag. Dette førte til mange ulike songar, med eit stort spenn i innhald, og han dominerer truleg innan sjangeren «lite kjente vitskaplege fenomen, songar om».

I 2018 gav han ut si fyrste skjønnlitterære bok, An Absolutely Remarkable Thing, og i 2020 kom oppfølgaren, A Beautiful Foolish Endevaour.

Kjelder

Bakgrunnsstoff 
 Offisiell nettstad
 Vlogbrothers

Folk frå Alabama
Folk frå Florida
USA-amerikanske musikarar
Videobloggarar
Cortona

Cortona er ein by og ein kommune i provinsen Arezzo i Toscana i Italia. Kommunen har vel 22 000 ibuarar og eit areal på 342 km². Cortona ligg lengst sør i provinsen, 24 km søraust for provinshovudstaden Arezzo. Byen Cortona ligg 494 meter over havet.

Byen er frå førkristen tid. Han vart plyndra og øydelagd på 500-talet. Ymse fyrsteslekter rådde over byen i mellomalderen og fram til samlinga av Italia; lengst Medici-ætta i Firenze. Målarane Luca Signorelli og Pietro da Cortona var frå Cortona.

Bakgrunnsstoff

Kjelder
Denne artikkelen bygger på «Cortona» frå ,  den 21. oktober 2013.  
 

Byar i Italia
Byar i Toscana
Campus

Campus er ei nemning som har vore teke i bruk på norsk i seinare tid om eit område der eit universitet eller ein høgskule har bygningane sine. Eit universitet eller ein høgskule kan ha fleire område som vert omtala som campus. Til dømes har Universitetet i Oslo mellom anna ein campus på Blindern i Oslo, der hovudmengda av universitetsbygningane ligg, og ein campus i sentrum av Oslo med dei opphavlege universitetsbygningane og andre lokale.

Nemninga campus skriv seg frå latin (open plass), men er innført i norsk frå engelsk, og vert vanlegvis uttala på engelsk vis.

Universitet
Montevarchi

Montevarchi er ein by og ein kommune i provinsen Arezzo i Toscana i Italia. Kommunen har 24 000 ibuarar og eit areal på 56,8 km². Byen ligg ved sørbreidda av elva Arno, i eit dalføre i den øvre delen av elva, 144 meter over havet.

Byen voks fram på 1100-talet, kringom eit benediktinar-kloster. Montevarchi er kjend for sin historiske produksjon av filthattar; sko- og klesindustrien har vore ei stor næring til denne tid.

Bakgrunnsstoff

Kjelder
Denne artikkelen bygger på «Montevarchi» frå ,  den 21. oktober 2013.  
 

Byar i Italia
Byar i Toscana
Poggibonsi

Poggibonsi er ein by og ein kommune i provinsen Siena i Toscana-regionen i Italia. Kommunen har i kring 29 000 ibuarar med ei flatevidd på 70 km². Byen ligg 23 km nordvest for provinshovudstaden Siena, og 35 km sør for Firenze. Byen ligg i dalen Val d'Elsa, 116 meter over havet. Staden har vore busett sidan etruskar-tida.

Industri er hovudnæring i kommunen, med mellom anna produksjon av møblar, vasar og glas. Bygningsindustri spelar også ei viktig rolle.

Bakgrunnsstoff

Kjelder
Denne artikkelen bygger på «Poggibonsi» frå ,  den 21. oktober 2013.  
 

Byar i Italia
Byar i Toscana
Marte Movik

Marte Movik () var ei husmannskone i Movika i Førde som tok jobb som amme i Bergen. Kompetansen og erfaringane frå byen tok Marte med seg heim til Sunnfjord og ho vart på mange måtar ein innovatør i lokalsamfunnet, både blant husmannsfolk og på futegarden Bruland.

Movika
Marte gifta seg med husmannssonen Nils i Movika i 1844. Sunnfjord Museum held i dag til på denne gamle husmannsplassen. Same året som dei gifta seg fekk Marte og Nils to feste på plassen, men armoda var stor og dei trong midlar utover bytearbeid og naturalia, og meir enn dei kunne skaffe frå vintersildfiske og leigearbeid. Løysinga på dette var at Marte flytta til Bergen og tok jobb som amme for rikmannsborn.

Ammer frå Sunnfjord
På 1800-talet var det ikkje uvanleg at unge, fattige kvinner frå Sunnfjord drog til Bergen for å jobbe som ammer. Det var to ulike former for ammer: våtammer og tørrammer. Våtammene jobba i heimar der mora sjølv ikkje ville eller kunne amma borna sine. Tørrammene var barnepiker for større born.

Sosiologen Eilert Sundt skreiv på denne tida om ammene i Bergen: "Hvor man ser sig om på byens gader, ser man disse Søndfjords-ammer med småbørn på armene; jeg synes jeg kjender dem – ikke alene på de sorte huer med fine hvide kanter, men også på deres stilfærdige og troværdige væsen." Kunstnaren Johan F. L. Dreier, "Tolbod Alminding", illustrerer Tollbodalmenningen i Bergen i 1830-åra, og her er også dei sunnfjordske ammene eit sentralt motiv.

Marte Movik reiste til Bergen då sonen Kristian vart fødd og fekk jobb som våtamme hjå ein borgarfamile. Seinare heldt ho fram som tørramme hjå den same familien og vart i Bergen i 11 år.

Potteplantar i glaskarmen
Marte tok med seg mykje av det ho lærte i byen heim til Sunnfjord. Ho kjøpte også med seg heim saker som ingen før hadde sett i bygda, som til dømes ein gulldekorert kaffikopp. Det vert sagt at Marte var den første i bygda som hadde potteplantar i glaskarmen. Dei lærte også at dei skulle vaske golva, noko som var uvanleg i husmannsstover på den tida.

Mykje av det Marte hadde lært i byen kom til nytte når futegarden Bruland arrangerte fine selskap og store festar. Marte jobba for og vart godt kjend med futen si kone, Randi Blehr og niesa hennar, pianisten og forfattarinna Dagny Juel.

Referansar

Kjelder
 Kvinnestemmer frå Sogn og Fjordane: Marte Moviken 
 Kusslid, Martinius K. (1934) Fattigannssoga. Nils og Marte Movik. Jul i Sunnfjord 1934.
 Tyssen, Asbjørn (1994)Sunnfjord Museum. Husmannsplassen. Jul i Sunnfjord 1994.

Kvinner frå Sogn og Fjordane
Folk frå Førde
Pave Klemens VIII

Pave Klemens VIII (), opphavleg Ippolito Aldobrandini, var pave for Den katolske kyrkja frå 1592 til 1602.

Pave Klemens VIII var frå ein florentinsk familie og var fødd i Fano. Som far sin blei han utdanna innan kyrkjerett og verka først som advokat fram til han blei utnmend til dommar ved den romerske rotaen, den høgaste kyrkjedomstolen under paven. Han var 45 år gammal før han blei ordinert til prest, og steig deretter i gradene fram til han blei pave 12 år seinare. Den eldre broren hans Giovanni Aldobrandini var biskop og kardinal.

Som leiar for Pavestaten organiserte Klemens VIII ein kristen europeisk allianse mot Det osmanske riket i 1595. Han hjelpte keisar Rudolf II av Det tysk-romerske riket med menn og pengar, og med å knyta alliansar med fyrstane av Transylvania og Valakia. Dette førte til «den lange krigen», hovudsakleg utkjempa i Ungarn, som fortsette etter hans død.

Som juridisk leiar stod paven for eit strengt styre som slo hardt ned på lovbrot både i paveprovinsane Umbria og Marche og blant den romerske adelen. Like etter at han kom på pavetrona fekk han fleire adelsfolk dømde til døden. Han slo også hardt ned på tankar oppfatta som kjetterske, og brende på stake både møllaren Menocchio, som hevda at Gud hadde oppstått frå kaos, og Giordano Bruno, skulda for vranglære.

Klemens forsterka pavelege innstrammingar mot jødar med fleire bullar. Cum saepe accidere frå 1592 la ned forbod mot jødar frå Comtat Venaissin i Avignon å selja nye varer. Caeca et Obdurata frå 1593 gjentok pave Pius V sitt dekret frå 1569 som hindra jødar frå å bu andre stader i Pavestaten enn Roma, Ancona og Avignon. I denne bulla skulda han jødane for å driva med ågerverksemd og å utnytta gjestmilda tidlegare pavar hadde vist dei. I Cum Hebraeorum malitia nokre dagar etter forbaud han lesing av Talmud.

Klemens var pave under jubileumsåret 1600, då 3 millionar pilgrimar valfarta til Roma. Han grunnla Collegio Clementino som ein bustad for slavonske flyktningar og Collegio Scozzese, som lærte opp misjonærar til Skottland.

Bakgrunnsstoff

Kjelder

Denne artikkelen bygger på «Pope Clement VIII» frå ,  den 22. oktober 2013.  
 

Pavar
Folk frå Fano
Fødde i 1536
Fortuna

Fortuna er gudinne for lykke i romersk mytologi, og frå renessansen brukt som allegorisk og grafisk figur som symboliserer hell, lykke, handel og sjøfart.

Den antikke framstillinga av Fortuna er ei kvinne kledt i lange gevantar som held eit overflodshorn. Den allegoriske figuren frå renessansen er gjerne ein naken kvinnefigur med den eine foten på ei kule og med eit langt, smalt skipssegl slynga over hovudet. Kule kan nokre gonger ha ei lita vengje på kvar side. Skulpturar med slike framstillingar av Fortuna finst som sjøfartssymbol i Amsterdam, Budapest og Venezia. Slike framstillingar finst også i norske og utanlandske segl og våpenskjold.

Kjelder

Denne artikkelen bygger på «Fortuna» frå ,  den 22. oktober 2013.

Bakgrunnsstoff

Romerske gudar
Lukke
Renessansen
Personifikasjonar
Jórgos Kapoutzídis

Jórgos Kapoutzídis () er ein gresk manusforfattar og skodespelar. Han er skaparen av dei to kritikarroste suksessfulle greske fjernsynsseriane Savvatogenniménes og Sto pará 5.

Eurovision

Eurovision Song Contest 2006
Kapoutzídis var kommentator for Ellinikí Radiofonía Tileórasi under Eurovision Song Contest 2006 i Aten i Hellas. Han skreiv òg manuset til programleiarane María Menoúnos og Sákis Rouvás.

EUROSONG 2013 - a MAD show
Saman med Déspina Vandí var han programleiar for EUROSONG 2013 - a MAD show, den greske uttakinga til Eurovision Song Contest 2013 i Malmö i Sverige.

Eurovision Song Contest 2013
Under Eurovision Song Contest 2013 var han kommentator for den greske kringkastaren Ellinikí Radiofonía Tileórasi og kanalen ERT HD saman med María Kozakou.

EUROSONG 2014 - a MAD show
Òg under EUROSONG 2014 - a MAD show, den greske uttakinga til Eurovision Song Contest 2014 i København i Danmark, var han programleiar saman med Déspina Vandí.

Eurovision Song Contest 2014
Kapoutzídis var kommentator for den greske kringkastaren Néa Ellinikí Radiofonía, Ínternet kai Tileórasi under finalen i Eurovision Song Contest 2014 i København i Danmark. Kringkastaren starta sendingane sine 4. mai 2014, berre seks dagar før finalen i Eurovision Song Contest 2014, og erstatta Ellinikí Radiofonía Tileórasi, som han hadde vore kommentator for tidlegare.

Fotnotar

Kjelder

Denne artikkelen bygger på «Giorgos Kapoutzidis» frå ,  den 22. oktober 2013.  

Greske forfattarar
Greske skodespelarar
Eurovision Song Contest 2006
Eurovision Song Contest 2013-kommentatorar
EUROSONG 2013 - a MAD show
EUROSONG 2014 - a MAD show
EUROSONG - a MAD show-programleiarar
Ketil Kjenseth

Ketil Kjenseth () er ein norsk politikar for partiet Venstre. Frå 2013 er han stortingsrepresentant for Oppland fylke.

Kjenseth er lærarutdanna og diplomøkonom frå Bedriftsøkonomisk Institutt. Før han vart stortingsrepresentant arbeidde han i firmaet Norsk Vann. Fram til 2006 var Kjenseth assisterande generalsekretær og internasjonal sekretær i Venstre. Perioden 2006-09 var han politisk rådgjevar for Venstre si stortingsgruppe. Sidan 2005 har Kjenseth vore medlem av kommunestyret i Gjøvik. I sin tredje periode i kommunestyret er han medlem av det tekniske hovudutvalet i kommunen.

Kjenseth var Oppland Venstre sin fyrstekandidat ved stortingsvalet 2013. Han erobra då utjamningsmandatet for Oppland fylke; dermed var Oppland representert på Stortinget med eit Venstre-medlem for fyrste gong på 64 år. På Tinget er Kjenseth medlem av Helse- og omsorgskomiteen.

Kjelder

Bakgrunnsstoff

Stortingsrepresentantar for Oppland
Stortingsrepresentantar frå Venstre
Stortingsrepresentantar 2013-2017
Stortingsrepresentantar 2017-2021
Folk frå Gjøvik
Anders Tyvand

Anders Tyvand () er ein journalist og politikar for Kristeleg Folkeparti, fødd i Kragerø. Sidan 2013 er han stortingsrepresentant for Vestfold fylke.

Tyvand er utdanna i medievitskap ved Institutt for Medier og Kommunikasjon ved Universitetet i Oslo. Han leverte ei masteroppgåve knytt til forskningsprosjektet Til rikdom og besvær: petroleumssektorens nye omdømmeproblematikk. Tyvand har vore journalist i avisene Vårt Land og Tønsbergs Blad. Dessutan har han vore politisk rådgjevar på Stortinget for Kristeleg Folkeparti. Han er sidan 2011 medlem av bystyret i Tønsberg, der han har vore nestleiar i hovudutvalet for born og unge.

Tyvand var Kristeleg Folkeparti sin fyrstekandidat i Vestfold ved stortingvalet 2013. Han vart innvald på eit utjamningsmandat, på Tinget fekk han plass i Kyrkje-, utdannings- og forskningskomiteen.

Kjelder
Stortingsbiografi

Folk frå Kragerø
Norske journalistar
Stortingsrepresentantar for Vestfold
Stortingsrepresentantar frå KrF
Stortingsrepresentantar 2013-2017
Follonica

Follonica er ein by og ein kommune i provinsen Grosseto i Toscana i Italia. Kommunen har vel 21 000 ibuarar og eit areal på 55,8 km². Byen ligg om lag 40 km nordvest for provinshovudstaden Grosseto, ved ei bukt av Tyrrenhavet.

Byen vart grunnlagt under storhertugen av Toscana, Leopold II, som styrte hertugdømmet frå 1824 til 1859. Eit nytt jarnverk vart då bygt på staden, og byen vart anlagt for arbeidarane på verket. Staden har likevel vore busett sidan ertruskartida, og ruinane av ei mellomalderborg ligg på ein ås ved byen.

Kjelder
Denne artikkelen bygger på «Follonica» frå ,  den 22. oktober 2013.  
 

Byar i Italia
Byar i Toscana
Neon Nights

Neon Nights er det fjerde studioalbum til den australske songaren Dannii Minogue. Albumet kom ut 17. mars 2003 av London Records og vart primært produsert av Ian Masterson, Korpi & Blackcell og Terry Ronald.

Bakgrunn 
Minogue gjeve ut i november 2001 singlen hennar, «Who Do You Love Now?». Songen nådde tredjeplassen på UK Singles Chart og førsteplassen på den britiske danse-hitlistene. Sangen nådde femtendeplassen i Australia og tolvteplassen i USA på Billboard (Hot Dance Club Songs). I 2001 signerte Minogue ein avtale med London Records, eit datterselskap av Warner Music International.

Neon Nights var den mest vellykka utgjeving til Minogue og nådde åttendeplassen på UK Albums Chart, hvor det var setifisert gull. I Australia var albumet middels vellykka og nådde nummer 25. plass på hitlistene. Albumet vart òg nominert i kategorien «Best Pop Release» på ARIA Music Awards i 2003. Albumet fekk ein generelt positiv mottakelse frå kritikarar og var det første studioalbum til Minogue på seks år sidan Girl (1997).

Sporliste

Topplisteplasseringar

Sertifisering

Kjelder 
Denne artikkelen bygger på «Neon Nights» frå , den 22. oktober 2013.
 oppgav desse kjeldene:

Bakgrunnsstoff 
Offisiell nettstad for Dannii Minogue

Dannii Minogue-album
Musikkalbum frå 2003
London Records-album
Warner Music Group-album
Maria-antifonar

Maria-antifonar er ei gruppe hymner tileigna jomfru Maria knytte til den katolske gregorianske songtradisjonen. Songane er ikkje eigentlege antifonar, sjølv om dei ber dette namnet, for dei er ikkje bygde opp rundt korte tekstar frå Bibelen. I staden er dei stila til Maria og hyllar henne på ulike måtar.

Det finst ei rekkje ulike Maria-antifonar. Dei fire best kjende er «Alma Redemptoris Mater», «Ave Regina Caelorum», «Regina Caeli» og «Salve Regina». Desse er knytt til ulike tidsrom i kyrkjeåret - den første frå advent til kyndelsmesse, den andre frå kyndelsmesse til langfredag, den tredje under påsken, den siste frå treeiningssundag fram til laurdagen før fyrste sundag i advent. Songane blir gjerne sungne etter dei seine tidebønene aftansong eller kompletorium i kyrkjer eller religiøse samfunn.

Kjelder

Denne artikkelen bygger på «Maria-antifoner» frå , og «Maria-antifonar» frå  den 23. oktober 2013.  
 

 
Jomfru Maria
Kyrkjemusikk
Katolsk kultur
Antifon

Antifoni eller antifonal song (av gresk anti-, 'mot' og fonos, 'stemme') viser til vekselsong mellom to kor, til forskjell frå responsorialsong for forsongar og kor.
Antifon (til antifoni) er i gregoriansk song ein kort bibeltekst som blir sungen som eit omkved før og etter ein salmeresitasjon.

Sjå òg
Maria-antifonar
O-antifonar

Bakgrunnsstoff

Kjelder

Antifon (2012, 27. februar), Store norske leksikon. Henta 23. oktober 2013.
Antifoni (2012, 27. februar), Store norske leksikon. Henta 23. oktober 2013.

Kyrkjemusikk
Thomaí Apérgi

Thomaí Apérgi () er ein gresk songar. Apérgi gjorde sin første profesjonelle debut under Panik Records i 2012 med hennar fyrste singel «What's Your Name (Mia vradiá)». Ho er òg kjend for å ha delteke i EUROSONG 2013 - a MAD show, den greske uttakinga til Eurovision Song Contest i Malmö i Sverige.   

I april 2013 var ho ein av deltakarane i den fyrste sesongen av Your Face Sounds Familiar på ANT1.

Eurovision

EUROSONG 2013 - a MAD show
Apérgi deltok i EUROSONG 2013 - a MAD show med songen «One Last Kiss», og var ein av favorittane til å vinne. Ho enda derimot på tredje- og nest sisteplass, og fekk ikkje representere Hellas i Eurovision Song Contest 2013.

EUROSONG 2015 - NERIT & MAD show (60 khrónia musikí)
Saman med Legend vil Apérgi delteke med «Jazz & sirtáki» i EUROSONG 2015 - NERIT & MAD show (60 khrónia musikí), den greske uttakinga til Eurovision Song Contest 2015 i Wien i Austerrike.

Diskografi

Singlar
 2012: What's Your Name (Mia vradiá)
 2012: You Keep Me Rolling	
 2013: One Last Kiss
 2013: Summer Nights
2013: Gine Gyrismos
2014: Keep Your Head Up
2015: Jazz & Syrtaki
2015: I Pio Oraia Mou Agapi
2017: O, Ti Agapisa Esy
2017: I Gynaika Pou Agapa
2018: Daddy

Kjelder
Denne artikkelen bygger på «Thomai Apergi» frå ,  den 23. oktober 2013.  
 

Greske songarar
Greske Your Face Sounds Familiar-deltakarar
EUROSONG 2013 - a MAD show-deltakarar
EUROSONG 2015 - NERIT & MAD show (60 khrónia musikí)-deltakarar